**PROJEKTNI ZADATAK**

## Priprema plana promotivnih aktivnosti za provedbu Programa za ribarstvo i akvakulturu

UVOD

Uprava ribarstva Ministarstva poljoprivrede je *Uredbom Vlade Republike Hrvatske o tijelima u Sustavu upravljanja i kontrole provedbe Programa za ribarstvo i akvakulturu Republike Hrvatske za programsko razdoblje 2021. – 2027. („Narodne novine“, broj 96/22)* određena kao Upravljačko tijelo iz članka 72. *Uredbe (EU) br. 2021/1060 Europskog parlamenta i Vijeća od* *24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike* za Program za ribarstvo i akvakulturu Republike Hrvatske za programsko razdoblje 2021.-2027. (u daljnjem tekstu: Program) koji se provodi u okviru provedbe Europskog fonda za pomorstvo, ribarstvo i akvakulturu sukladno *Uredbi (EU) br. 2021/1139 Europskog parlamenta i Vijeća od 7. srpnja 2021. o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004*.

Upravljačka tijela odgovorna su za informiranje i promidžbu te su promotivne aktivnosti od iznimne važnosti za informiranje svih zainteresiranih dionika.

Glavni cilj promotivnih i komunikacijskih aktivnosti za vrijeme trajanja programskog razdoblja je, obzirom na njihovu važnost, kvalitetan, jednostavan i prilagođen pristup informacijama o mogućnostima sufinanciranja u okviru Programa, odnosno povećanja informiranosti i uključivanja korisnika u mogućnosti korištenja sredstava; primjerice promocije i razvoja pozitivne predodžbe Programa kroz medije te podizanja svijesti o ulozi i doprinosu pametnom i održivom razvoju ribarstva i akvakulture kao iznimno važnih grana gospodarstva u Republici Hrvatskoj.

Sukladno svemu navedenom, svrha ovog predmeta nabave je priprema plana promotivnih aktivnosti odnosno komunikacijskog plana za Program, kako bi zadržali visoku razinu informiranja i komunikacije te poticali kontinuirani dijalog sa svim sadašnjim i potencijalno novim korisnicima na svim razinama (nacionalnoj, područnoj i lokalnoj).

Program je dostupan na sljedećoj poveznici: <https://euribarstvo.hr/programsko-razdoblje-2021-2027/>.

CILJ I OČEKIVANI REZULTATI

Cilj ovog projekta je razviti plan promotivnih aktivnosti odnosno komunikacijski plan kojim će se kroz različite aktivnosti promicati te promidžbenim mehanizmima i alatima informirati zainteresiranu javnost o mogućnostima koje pruža Program.

Rezultat ovoga projekta je plan promotivnih aktivnosti odnosno komunikacijski plan za Program, kako bi se značajnije i kvalitetnije informirala javnosti o mogućnostima koje pruža Program.

OPIS USLUGE

Usluga podrazumijeva izradu plana promotivnih aktivnosti odnosno komunikacijskog plana za Program, a obuhvaćaizradu detaljnog plana aktivnosti kojim će se odrediti mehanizmi i alati kako bi se na što učinkovitiji način informirala zainteresirana javnost te postojeći i potencijalno novi korisnici o mogućnostima koje pruža Program.

Plan mora najmanje sadržavati sljedeće elemente:

* Komunikacijske ciljeve na razini Programa te na razini ciljnih skupina pojedinačno, uključujući ključne poruke svakoj od ciljnih skupina na razini Programa
* Ciljne skupine komunikacijskog plana na razini Programa
* Komunikacijske aktivnosti odnosno komunikacijske kanale/alate/mehanizme koji su prikladni za prenošenje poruka svakoj ciljnoj skupini pojedinačno
* Okvirni vremenski raspored/dinamiku provedbe komunikacijskih aktivnosti
* Okvirni proračun za sve planirane komunikacijske aktivnosti.

Svaki koncept odnosno prijedlog plana koji će osmisliti i/ili izraditi odabrani ponuditelj mora biti odobren od Naručitelja te će odabrani ponuditelj biti dužan prilagođavati postojeće i/ili nuditi novo rješenje dok ih Naručitelj ne prihvati. Oblik i način dostave prijedloga plana te način usuglašavanja plana sa Naručiteljem utvrdit će se na uvodnom sastanku koji će se održati nakon izdavanja narudžbenice.

Sve potencijalne troškove nastale u okviru provedbe usluge, kao što su troškovi putovanja i smještaja predstavnika ponuditelja te ostali troškovi, snosi ponuditelj.

RAZDOBLJE PROVEDBE USLUGE

Trajanje provedbe usluge je 6 mjeseci od dana izdavanja narudžbenice.

Iznimno, trajanje provedbe može se produljiti uz obostranu suglasnost Naručitelja i izvršitelja, bez povećanja ugovorenog iznosa.

NAČIN PLAĆANJA

Plaćanje se vrši u roku od 30 dana od dana izdavanja računa doznakom na žiro račun ponuditelja, a po izvršenoj usluzi.